**ŠIAULIŲ JAUNŲJŲ TECHNIKŲ CENTRO**

**L.E. DIREKTORIAUS PAREIGAS ROMUALDO PELENIO**

**2020 METŲ VEIKLOS ATASKAITA**

2021-01-20 Nr.

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |
| --- | --- | --- |
| **2020 metų tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| 1. Plėsti neformaliojo vaikų ir jaunimo švietimą, tobulinant esamas ugdymo programas ir rengiant naujas. | | |
| 1.1. Užtikrinti ugdymo programų įvairovę ir kokybę. | | |
| 1.1.1. Ugdymo programų įgyvendinimas, nuolat taikant ir tobulinant aktyvaus ugdymo(si) metodus, pri(si)taikant prie XXI amžiaus poreikių; | Centrą lankančių mokinių ir suformuotų grupių skaičius (planuota 288/24) | 282/25 |
| Parengtų neformaliojo vaikų švietimo programų skaičius (planuota - 16) | 16 |
| 1.1.2. Centro mokinių išvykimo į renginius kitose vietovėse motyvacijos tenkinimas | Organizuotų išvykų į šalies ir tarptautinius renginius skaičius (planuota - 16) | 0 |
| Parengtų šalies ir tarptautinių čempionatų, konkursų prizininkų skaičius (planuota - 25) | 3 |
| Šalies renginiuose dalyvaujančių mokinių finansavimo dalis (procentais) (planuota - 80) | 0 |
| 1.2. Skatinti vaikų motyvaciją gerinant ugdymo procesą, organizuojamų renginių prieinamumą ir patrauklumą | | |
| * + 1. Šalies, regioninių, miesto renginių organizavimas ir dalyvavimas. | Suorganizuota ir dalyvauta šalies, regiono, miesto renginių (planuota – 17) | 3 |

|  |  |  |
| --- | --- | --- |
| 1.2.2. Edukacinių programų vykdymas. | Surengtos edukacinės programos (planuota -6) | 32 |
| 1.2.3.Vaikų, dalyvaujančių programose, pasiekimų vertinimas | Vertinimo kriterijų aptarimų skaičius (planuota -3) | 2 |
| 1.2.4. Mokytojų asmeninis dalyvavimas kūrybiniuose renginiuose | Renginių skaičius (planuota - 6) | 39 |
| 2. Modernizuoti edukacines aplinkas | | |
| 2.1. Edukacinių aplinkų ir materialinės bazės atnaujinimas: | | |
| 2.1.1. Naujų įrengimų kabinetuose diegimas | Atnaujinta įrengimų kabinetuose dalis (procentais) (planuota -20) | 25 |
| 2.1.2. Ugdymo programų aprūpinimas mokymo įranga ir medžiagomis | Atnaujintos mokymo įrangos dalis (procentais) (planuota 20) | 25 |
| Ugdymo programų aprūpinimas medžiagomis (procentais) (planuota -50) | 80 |
| 2.1.3. Kompiuterinės įrangos atnaujinimas | Naujos kompiuterinės įrangos įsigijimo dalis (procentais) (planuota -10) | 70 |

Centras savo veiklą organizuoja ne tik per neformaliojo švietimo programas (būreliai), bet vykdo tradicinius renginius, respublikinius ir tarptautinius projektus, edukacines programas, organizuoja vasaros poilsio kūrybines stovyklas miesto jaunimui. Siekiant sudaryti sąlygas prasmingam mokinių laisvalaikio užimtumui ir socializacijai, Centre diegiamos įdomios, aktyvios, netradicinės ir patrauklios veiklos formos, taikomi patirtiniai, interaktyvūs, motyvuojantys ir skatinantys smalsumą, žingeidumą ugdymo metodai, formuojantys jauno žmogaus savivertę, pasitikėjimą savo jėgomis, bendravimo ir bendradarbiavimo įgūdžius, kritinį mąstymą. Vasarą Centras organizavo dvi „STEAM Kids“ stovyklas, kurių metu vaikai susipažino su aviamodeliavimu, robotika, LEGO konstravimu, inžinerija ir t.t. Stovyklose dalyvavo 38 vaikai.

Centras dalyvauja Europos Sąjungos Strateginėje partnerystėje „Mind over Matter“, skirta STEAM profesijų populiarinimui jaunimo tarpe. Centras kaip partneris prisijungė prie Šiaulių miesto savivaldybės, Medelyno ir „Rasos“ progimnazijų bendros iniciatyvos „Susitikimų ciklas jaunimui #NORIUBŪTI“, skirtos Šiaulių m. ir rajono mokiniams. Projekto tikslas – ugdyti mokinių profesinio orientavimo pažinimą, komunikabilumo, bendrąsias ir karjeros kompetencijas.

Centras antrus metus iš eilės sėkmingai įgyvendina STEAM ir STEAM JUNIOR programas. 2019 m. įgyvendintos 9 programos, 2020 - įgyvendinamos jau 15 programų, kurių vykdymui skirti 15 tūks. EUR. Dalyvaujančių vaikų skaičius - 322 mokiniai.

Nuo rugsėjo mėn. Centras pradėjo įgyvendinti Kultūros pasą – „[Hip](https://kulturospasas.emokykla.lt/renginiai/renginys/4320" \t "_blank)[hop - šiuolaikinio miesto subkultūra](https://kulturospasas.emokykla.lt/renginiai/renginys/4320)“. Centre stengiamasi kūrybiškai pažiūrėti į menų integravimą į STEAM ugdymo procesą. Buvo sujungtas muzikos menas su robotika. Šiame užsiėmime mokiniai susipažįsta su subkultūros sąvoka ir įvairove. Moksleiviai konstruoja ir programuoja LEGO Spike Prime robotą, šokantį break‘ą.

2020 m. Centras gavo kokybės ženklą, kaip tarptautinius savanorius priimanti organizacija, ir leidimą vykdyti Europos solidarumo korpuso programos projektą „Volunteering for Solidarity Education“.

Centras aktyviai bendradarbiauja su kitomis švietimo įstaigomis:

a) bendradarbiavimas su „Rasos“ progimnazijos Visos dienos mokykla (VDM). Kartu su „Rasos“ progimnazijos pedagogais Centras kuria ugdymo turinį. Tikslas, kad Centro siūlomos STEAM veiklos būtų vientisa veikla, papildanti pirmokų ugdymo programą. Centras VDM veiklas organizuoja kartą per mėnesį.

b) esame Šiaulių lopšelių-darželių „Pasaka“, „Berželis“, „Žirniukas“ partneris vykdant STEAM veiklas ir įsirengiant STEAM centrus. Taip pat Centras bendradarbiauja ir su kitų miestų švietimo įstaigomis, padedant jiems vystyti STEAM veiklas (Panevėžio miesto l.d. “Vaivorykštė“, „Vyturėlis“).

Jau nuo rugsėjo pirmos dienos Centras yra atviras miesto bendruomenei ne tik popietinėje veikloje, kuomet vykdoma neformali veikla būreliuose, bet ir rytinėms edukacijoms mokykloms. Vien per rugsėjo mėn. Centras įvykdė 22 edukacijas Medelyno progimnazijos klasėms, 3 edukacijas „Juventos“ progimnazijos mokiniams, dalyvavo Mokslo festivalyje „Erdvėlaivis žemė“ ir pasiūlė miestui 10 edukacijų moksleiviams.

Išliko aktualus Centro žinomumo ir būrelių/edukacijų veiklų populiarinimo klausimas, kurį numatoma didinti plečiant investicijas į reklamą socialiniuose tinkluose. Kadangi Centro būrelių/edukacijų veiklos yra individualios, orientuotos į kiekvieno asmeninį rezultatą bei kuriamą objektą, todėl jos sunkiau pritaikomos įvairių renginių šou programose ir rodomos tik specializuotose parodose, varžybose ar konkursuose, kurie turi savo tikslinę auditoriją ir nėra skirti masiniams renginiams. Informacija apie Centro būrelių vaikų pasiekimus bei vadovų gerą darbą nėra plačiai skleidžiama viešose erdvėse, o tai mažina ne tik įstaigos veiklos, bet ir Centrą lankančių ugdytinių pasiekimų žinomumą.

**II SKYRIUS**

**2020 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Užduotys** | **Siektini rezultatai** | **Rezultatų vertinimo rodikliai**  **(kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 1.1. Ugdyti mokinio asmenybę, siekiant nuolatinės jo asmenybės ūgties.  (Asmenybės ūgtis) | 1.1.1. Patobulinta mokinių asmenybės ūgties pamatavimo tvarka.  1.1.2 Sudarytos sąlygos mokinių socialinių kompetencijų ugdymui (toliau - SKU) | 1.1.1.1. Nustatyti naujai parengtose programose mokinių gebėjimų vertinimo kriterijai.  1.1.1.2. Ne mažiau 40 procentų mokinių, išsikėlę tikslus, įsivertina savo dalykines žinias ir kompetencijas.  1.1.2.1. Savanoriškoje veikloje dalyvauja 20 Šiaulių jaunųjų technikų centro ugdytinių ir 20 moksleivių iš Šiaulių miesto ugdymo įstaigų. | 1.1.1.1 Naujai parengtose ugdymo programose yra numatyti mokinių gebėjimų vertinimų kriterijai.  1.1.1.2 Patvirtintas Šiaulių Jaunųjų technikų centro mokinio pažangos stebėsenos ir vertinimo aprašas, kuriame numatyti mokinių dalykinių gebėjimų savęs įsivertinimo rodikliai.  1.1.2.1 Organizuotas medijų ir performansų festivalis „Medūza“, kuriame savanoriavo 20 Šiaulių miesto ugdymo įstaigų mokinių ir 10 Šiaulių Jaunųjų technikų centro ugdytinių. |
| 1.2. Plėtoti neformaliojo vaikų švietimo programų pasiūlą ir prieinamumą.  (Ugdymas (is)) | 1.2.1. Padidinta neformaliojo vaikų švietimo programų pasiūla.  1.2.2. Sustiprintas bendradarbiavimas su progimnazijomis ir pradinėmis mokyklomis.  1.2.3. Sudarytos sąlygos mokinių ir mokytojų dalyvavimui miesto, šalies ir tarptautiniuose renginiuose. | 1.2.1.1 Įgyvendintos 3 naujos programos, kurios remiasi STEAM principais:  1. CUBROID (skirta mokyti kodavimo ir programavimo pagrindų).  2. LEGO SPIKE (robotika, programavimas, inžinerija, menai).  3. 3D technologijų.  1.2.2.1. Parengta ne mažiau keturių edukacinių programų miesto švietimo įstaigų mokiniams.  1.2.3.1. Kompensuota ne mažiau kaip 80 % patirtų išlaidų mokiniams ir mokytojams dalyvaujant šalies ir tarptautiniuose renginiuose.  1.2.3.2. Ne mažiau kaip 10 procentų įstaigos vaikų dalyvavo miesto ir šalies projektuose. | 1.2.1.1. Įgyvendintos 6 naujos programos: 1. Medijų kryptis (4 nauji būreliai): animacija ir komiksų kūrimas, grafinis dizainas, mobilioji fotografija, filmavimas ir montažas.  2. Techninės kūrybos krypties „Sumaniosios inžinerijos“ programa, pritaikyta dviem amžiaus grupėms (7-11 metų, 12-16 metų mokiniams).  3. Informacinių technologijų kryptis: „Smagioji robotika“, skirta priešmokyklinio amžiaus vaikams, kuri remiasi STEAM principais, užsiėmimo metu naudojamos CUBROID kodavimo blokai.  1.2.2.1 Parengtos ir įvykdytos 24 edukacinės programos, pristatančios STEAM ugdymą ir techninę kūrybą miesto ir rajono švietimo įstaigų mokiniams.  1.2.2.2 Šiaulių miesto mokykloms buvo pravestos 32 edukacijos, dalyvavo virš 750 mokinių.  1.2.2.3 Centras organizavo dvi „STEAM Kids“ stovyklas, kurių metu vaikai susipažino su aviamodeliavimu,   robotika, LEGO konstravimu, inžinerija ir t.t. Stovyklose dalyvavo 38 vaikai.  1.2.2.4 Susitikimų ciklas jaunimui #NORIU BŪTI – vedė edukacijas 3 mokytojai, dalyvavo 300 vaikų.  1.2.2.5 Įgyvendintos 5 STEAM Junior programos – Lego kūrybinė laboratorija -129 mokiniai.  1.2.2.6 organizuota 10 edukacinių užsiėmimų miesto pradinių mokyklų ir progimnazijų mokiniams bendradarbiaujant su mokslo festivaliu ,,Erdvėlaivis žemė  1.2.3.1 Dėl karantino paskelbimo numatyti renginiai buvo atšaukti ir jose nebuvo galimybių dalyvauti.  1.2.3.2 Dėl karantino paskelbimo numatyti projektai buvo atšaukti ir jose nebuvo galimybių dalyvauti. |
| 1.3. Gerinti ugdymo (si) aplinką  (Ugdymo(si) aplinka) | 1.3.1. Įrengtos ir modernizuotos aplinkos  1.3.2. Atnaujinta būrelių veiklos vykdymo techninė įranga | 1.3.1.1. Įrengta ir pritaikyta patalpa Fotografijos programos vykdymui.  1.3.1.2. Atliktas vestibiulio kapitalinis remontas ir įrengta poilsio zona mokiniams.  1.3.2.1. Atnaujinta ne mažiau 20% ugdymo įrangos. | 1.3.1.1 Atliktas patalpų remontai, patalpa pritaikyta skaitmeninės fotografijos programos vykdymui.  1.3.1. 2 Atliktas vestibiulio kapitalinis remontas ir jame įrengta poilsio zona. Sumontuotas kondicionierius, įvestas internetas, pajungtos garso kolonėlės ir multimedija.  1.3.2.1. Centras atnaujino  25 % ugdymo įrangos. |
| 1.4. Didinti elektroninės lankomumo apskaitos sistemos efektyvumą. | 1.4.1 Pagerėję elektroninės apskaitos mokinių lankomumo rodikliai. | 1.4.1.1 Visi mokiniai lankė ne mažiau nei 60 proc. pagal tvarkaraštį jiems skirtų užsiėmimų. | 1.4.1.1 Dėl Covid-19 pandemijos vykdytas nuotolinis ugdymas ir lankomumo elektroninės apskaitos sistemos nebuvo galima vykdyti. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Patvirtinta kultūros paso programa „Hip-hop – šiuolaikinio miesto kultūra“ – 6-8 klasių mokiniai | Padidinta NVŠ programų pasiūla mokiniams. |
| 3.2. Centras gavo kokybės ženklą, kaip tarptautinius savanorius priimanti organizacija ir leidimą vykdyti Europos solidarumo korpuso programos projektą „Volunteering for Solidarity Education“. | Akreditacija leidžia tobulinti ugdymo(si) kokybę, plėtoti neformalųjį švietimą, tobulinti mokinių ir darbuotojų užsienio kalbų įgūdžius. |
| 3.3. Centrui patvirtintas tarptautinis projektas „Mind over matter“ pagal Erasmus+ programą. | Projektas skirtas STEAM profesijų populiarinimui jaunimo tarpe. |
| 3.4 2020 metais paskelbto šalyje karantino metu neformaliojo vaikų Švietimo ugdymo proceso organizavimas nuotoliniu būdu. | 2020 metais susidarius epidemiologinei situacijai dėl COVID-19 infekcijos ir Šalyje paskelbus karantiną neformaliojo vaikų Švietimo ugdymo procesas vyko nuotoliniu būdu. Tai buvo didelis iššūkis mokiniams, būrelių mokytojams, Centro administracijai. Užtikrinant kuo sklandesni ugdymo proceso vykdymą nuotoliniu būdu:  a) Centras įvaldė virtualią mokymosi aplinką Zoom, keitimosi failais priemonę – Google Drive.  b) Parengtas ir direktoriaus patvirtintas nuotolinio ugdymo tvarkos aprašas.  c) Parengta užsiėmimų temoms aktuali garso ir vaizdo medžiaga, pateiktys, veiklų užduočių pavyzdžiai, nuorodos į ugdymosi išteklius, užduočių paketai (viktorinos, klausimynai ir t.t.).  d) Pagaminti ir išdalinti vaikams įvairūs ruošiniai praktiniam konstravimui namuose.  e) Animacijų ir komiksų kūrimo būrelio mokiniams suteiktos piešimo planšetės, kurios padėjo užtikrinti būrelio veiklą nuotoliniu būdu.  f) Video pamokos - „Lego laboratorija“ – 10 pamokų; aviamodeliavimas – 2 pamokos, inžinerija – 1 pamoka‘ mobilioji fotografija – 1 pamoka. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4x |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4x |
| 5.3. Lyderystės ir vadovavimo efektyvumas | 1□ 2□ 3□ 4x |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4x |
| 5.5. Bendras įvertinimas (pažymimas vidurkis) | 1□ 2□ 3□ 4x |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Kompetencijų tobulinimas finansų valdymo klausimais. |
| 7.2. Tobulinti darbuotojų veiklos vertinimo kompetenciją. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. 2021 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1 Ugdyti mokinio asmenybę, siekiant nuolatinės jo asmenybės ūgties.  (Asmenybės ūgtis) | 8.1.1 Patobulinta mokinių pažangos stebėsenos ir vertinimo tvarka.  8.1.2. Sudarytos sąlygos mokinių kompetencijų ugdymui ir tobulinimui vasaros atostogų metu. | 8.1.1.1 Įdiegta atvirų skaitmeninių pažangos vertinimo ženkliukų sistema, padedanti vertinti ir matuoti mokinių pažangą.   * + - 1. 95 proc. Centro mokinių padaro pažangą.   8.1.1.3 60 proc. geba įsivertinti savo kompetencijas stebėdami ir analizuodami savo mokymąsi.  8.1.2.2. Parengtos ir įgyvendintos 2 vaikų vasaros užimtumo programos. Ne mažiau kaip 40 mokinių dalyvauja programose |
| 8.2. Įgyvendinti STEAM edukacines programas ir renginius. (Ugdymas(is)) | 8.2.1 Padidinta neformaliojo vaikų švietimo programų pasiūla mokiniams.  8.2.2. Parengta ir įgyvendinta STEAM krypties tikslinio finansavimo programa. | 8.2.1.1. Parengtose ir įgyvendinamose STEAM ir STEAM Junior programose dalyvauja ne mažiau kaip 75 Šiaulių miesto bendrojo lavinimo mokyklų mokiniai.  8.2.1.2. 20 % padidės Šiaulių miesto ir rajono bendrojo ugdymo mokyklų mokinių skaičius, dalyvausiančių Šiaulių Jaunųjų technikų centro organizuojamose karjeros ugdymo renginiuose, siekiant juos supažindinti su STEAM profesijų ypatumais ir karjeros galimybėmis. (2020 m. dalyvavo 416 mokinių, numatomas mokinių skaičius 2021 m. – 500).    8.2.1.3. 12% padidės mokinių skaičius dalyvausiančių STEAM edukaciniuose renginiuose, kuriuos organizuos Šiaulių Jaunųjų technikų centras. Tikslinė grupė Šiaulių miesto ir rajono bendrojo lavinimo mokyklų mokiniai (2020 m. dalyvavo 1037 mokiniai, numatomas mokinių skaičius 2021 m. – 1160).  8.2.1.4 organizuoti 8 edukaciniai užsiėmimai miesto pradinių mokyklų ir progimnazijų mokiniams bendradarbiaujant su mokslo festivaliu ,,Erdvėlaivis žemė“  8.2.2.1 Ne mažiau 12 Šiaulių m. mokinių dalyvaus STEAM krypties tikslinio finansavimo programoje. |
| 8.3. Tobulinti skaitmeninio raštingumo ir STEAM ugdymui aktualias pedagogų kompetencijas.  (Ugdymosi aplinka) | 8.3.1. Užtikrintas pedagogų skaitmeninio raštingumo ir STEAM ugdymui aktualių kompetencijų tobulinimas.  8.3.2 Ugdymo proceso tobulinimas, taikant aktyviuosius mokymo(si) būdus ir metodus, gerinant mokinių pasiekimus. | 8.3.1.1 Atliktas Centro mokytojų kvalifikacijos tobulinimo poreikių tyrimas ir parengtas mokytojų kvalifikacijos tobulinimo planas, numatantis kryptingą mokytojų kvalifikacijos kėlimą.  8.3.1.2 Ne mažiau 50 proc. Centro mokytojų dalyvaus STEAM ir/ar skaitmeninio raštingumo kvalifikacijos tobulinimo renginiuose ir panaudos įgytas kompetencijas vykdant neformalųjį vaikų švietimą.  8.3.1.3 Mokytojų STEAM ugdymui aktualių kompetencijų tobulinimas įgyvendinant tarptautinį projektą „Mind over Matter“ pagal Erasmus+ programą. Tarptautiniai mokytojų mobilumai – 6.  8.3.1.4 STEAM ugdymas integruotas į visų Centro būrelių programas.  8.3.1.5 Ne mažiau 60 proc. mokinių ir mokinių tėvų Centrą įvertina kaip atvirą naujovėms, šiuolaikišką, tenkinančią mokinių neformalaus švietimo poreikius įstaigą.  8.3.2.1 Ne mažiau 20 % Centro mokinių dalyvauja mokslo projektų mugėje, panaudojant IKT priemones. |
| 8.4 Stiprinti Centro įvaizdžio identitetą, plėtojant organizacijos kultūrą ir komunikaciją. (Lyderystė ir vadyba) | 8.4.1 Įgyvendintos priemonės stiprinančios Centro matomumą ir patrauklumą Šiaulių miesto ir rajono bendruomenei. | 8.4.1.1. Organizuotas ir įgyvendintas Centro veiklos kokybės įsivertinimas, parengtas veiklos kokybės tobulinimo priemonių planas.  8.4.1.2 Įvykę 2 Centro bendruomenės renginiai: Centro sezono atidarymas 2021/22, „Kalėdinės dirbtuvės“, kuriuose pristatyta Centro būrelių veikla, atskleistas organizacijos veiklos pobūdis.  8.4.1.3 Atnaujinta Centro interneto svetainė. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios**

**gali turėti neigiamos įtakos įvykdyti šias užduotis)**

|  |
| --- |
| 9.1. Dėl Covid-19 pandemijos įvesti apribojimai (pavyzdžiui, nuotolinis ugdymas, distancijos laikymasis ir kt.) |

Savivaldybės administracijos Žmonių gerovės ir ugdymo departamento Švietimo skyriaus siūlymas:

**Pritarti 2021 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Direktoriaus veiklos ataskaitą siūloma įvertinti labai gerai, kadangi dauguma užduočių yra įvykdytos ir viršytos, išskyrus užduotis, kurių neįmanoma buvo įvykdyti dėl Covid – 19 pandemijos įvestų ribojimų.

Centro tarybos pirmininkė \_\_\_\_\_\_\_\_\_\_\_\_\_\_\_ Loreta Gulbinienė 2021-02-02

(parašas)

**11. Įvertinimas, jo pagrindimas ir siūlymai:**

Šiaulių jaunųjų technikų centro l. e. direktoriaus pareigas Romualdas Pelenis 2020 metų veiklos užduotys įvykdytos ir viršyti kai kurie sutarti vertinimo rodikliai, įstaigos veikla orientuota į pokyčius, ugdymo (si) proceso tobulinimą, taikyti kokybės valdymo metodai: patobulinta mokinių individualios pažangos ir asmenybės ūgties vertinimo ir stebėsenos sistema; įgyvendintos 6 naujos medijų krypties programos: animacija ir komiksų kūrimas, grafinis dizainas, mobilioji fotografija, filmavimas ir montažas, STEAM ir STEAM JUNIOR programas (15); Kultūros paso programa; stiprinama partnerystė su bendrojo ugdymo mokyklomis – organizuoti edukaciniai renginiai bendrojo ugdymo mokyklų mokiniams; sudarytos sąlygos centro mokiniams dalyvauti tarptautiniuose, respublikiniuose konkursuose, varžybose; atnaujintos edukacinės erdvės; įsigytos programoms įgyvendinti reikalingos mokymo priemonės; stiprinama Europos Sąjungos Strateginėje partnerystė „Mind over Matter“, skirta STEAM profesijų populiarinimui jaunimo tarpe; vasaros laikotarpiu organizuotos dvi „STEAM Kids“ stovyklos.

2020 m. Centras gavo kokybės ženklą, kaip tarptautinius savanorius priimanti organizacija, ir leidimą vykdyti Europos solidarumo korpuso programos projektą „Volunteering for Solidarity Education“.

Šiaulių miesto savivaldybės administracijos

Žmonių gerovės ir ugdymo departamento

Švietimo skyriaus vedėja \_\_\_\_\_\_\_\_\_\_ Edita Minkuvienė 2021-02-19

(parašas)

Savivaldybės meras \_\_\_\_\_\_\_\_\_\_ Artūras Visockas 2021-02-22

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių jaunųjų technikų centro \_\_\_\_\_\_\_\_\_\_ Romualdas Pelenas 2021-02-22

l. e. direktoriaus pareigas (parašas)